Զարնեն

**Զարնեն** (), համայնք Շվեյցարիայում; Օբվալդեն կանտոնի մայրաքաղաքն է, հարուստ պատմություն ունեցող, ոչ մեծ բնակավայր։  Գտնվում է Զարնեն գետի գետաբերանի մոտ, նույնանուն լճի () հյուսիսային ափին, Լյուցեռն քաղաքից 20 կիլոմետր դեպի հարավ։

## Հակիրճ տեղեկատվություն
Հնագիտական պեղումների արդյունքում պարզվել է, որ Զարնեն քաղաքի ներկայիս տարածքում ու շրջակայքում մարդիկ բնակություն են հաստատել դեռևս նախապատմական ժամանակներում։ Հայտնաբերվել են քարի և բրոնզի դարաշրջանների բնակավայրերի հետքեր։ Ժամանակի ընթացքում Զարնենը վեր է ածվել առևտրական կարևոր կենտրոնի։ Ներկայումս զբաղեցնում է 73,12  քառակուսի կիլոմետր տարածք, որի մոտավորապես 39.0%-ը գյուղատնտեսական նշանակության հողեր են, 50.7%-ը՝ անտառապատ տարածքներ։ Ընդ որում՝ 1980 թվականին հաջորդած տարիներին նկատվել է գյուղատնտեսական նշանակության հողերի կրճատման և անտառների ընդարձակման միտում։ Իսկ գետերն ու լճերն ընդհանուր առմամբ 111 հեկտար են զբաղեցնում։

Վերջին տարիներին քաղաքը կայուն տնտեսական աճ է գրանցում և Լյուցեռնին մոտ գտնվելու շնորհիվ դարձել է բավականին գրավիչ։ Համայնքի բազմաթիվ բնակիչներ աշխատանքի են տեղավորվել Լյուցեռնում։ Իրենց հերթին՝ մի շարք ճանաչված ընկերություններ սկսել են գործունեություն ծավալել նաև Զարնենում։ Դրանց թվում են *SIKA AG*, *Leister Technologies*, *Nahrin AG* ընկերությունները։

2017 թվականի դեկտեմբերի տվյալներով Զարնենի բնակչության թվաքանակը եղել է 10.236:

## Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.

## Պատմամշակութային հուշարձաններ
Զարնենի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ սբ. Պողոս-Պետրոս ծխական եկեղեցին, Սեն Միշելը, Սեն Մարտինը, *am Grund* և *Grundacher* կրկնակ շենքն ու Hexenturm աշտարակը, կանտոնային ռատհաուսը (վարչական շենքը),  *Frauenkloster*-ը, Լանդենբերգ ամրոցն ու Օբվալդեն կանտոնի արխիվի շենքը։ Զարնենի հին քաղաքամասն ամբողջությամբ, Ռամերսբերգ գյուղակն ու Կիրխհոֆենի տարածքը ներառված են Շվեյցարական ժառանգության գույքացուցակում։

## Պատկերասրահ

File:Beinhaus_St_Michael_Sarnen_Jun_2012.jpg| Սեն Միշելը
File:Old House in Sarnen.jpg|*am Grund* կրկնակ շենքը
File:Grundacher_Sarnen_Jun_2012.jpg|*Grundacher* կրկնակ շենքը
File:Sarnen-Hexenturm.jpg|Hexenturm աշտարակը
File:Sarnen-Pfarrkirche.jpg|Սբ. Պողոս-Պետրոս ծխական կաթոլիկ եկեղեցին
File:Sarnen-Kollegiumskirche.jpg|Սեն Մարտինի Kollegiumskirche-ն
File:Rathaus Sarnen.jpg|Օբվալդեն կանտոնի վարչական շենքը
File:Frauenkloster_Sarnen_Jun_2012.jpg|*Frauenkloster*-ը
File:Landenberg im Herbst.jpg|Լանդենբերգ ամրոցի զինանոցը
File:Kantonale Verwaltung Obwalden.jpg|Օբվալդենի պետական արխիվի շենքը


## Անվանի անձինք
thumb|125px|Նիկոլաս Ֆլուեցի
* Սբ. Նիկոլաս Ֆլուեցի (1598-1649) - աստվածաբան, Վետինգենի աբբահայր
* Հերման Ֆանգեր (1895 - 1971) - գյուտարար
* Հանս Ֆոլենվայդեր (1908 – 1940) - Շվեյցարիայում մահապատժի ենթարկված վերջին ոճրագործը
* Ֆրանց Բուխեր (ծնվ. 1940) - նկարիչ
* Դանիել Վացեկ (ծնվ. 1971) - նախկին թենիսիստ, 1996 թվականի ամառային օլիմպիական խաղերի մասնակից

## Ծանոթագրություններ

## Արտաքին հղումներ
* Զարնենի պաշտոնական կայքէջ 
* Տեղական ընկերություններ։
** Sarna Polymer Holding
** Nahrin AG

Կատեգորիա:Բնակավայրեր այբբենական կարգով
Կատեգորիա:Շվեյցարիայի քաղաքներ
Կատեգորիա:Շվեյցարիայի բնակավայրեր
Կատեգորիա:Օբվալդեն կանտոնի բնակավայրեր